
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


24 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1384 


ΑΠΟΦΑΣΕΙΣ 

Αριθ. ΑΣ17889 

Καθιέρωση Παγκόσμιας Ημέρας Ελληνικής Γλώσσας. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - ΕΞΩΤΕΡΙΚΩΝ 

Έχοντας υπόψη: 

1. Το άρθρο 35 του ν. 4456/2017 "Συμπληρωματι¬ 
κά μέτρα εφαρμογής του Κανονισμού (ΕΕ, ΕΥΡΑΤΟΜ) 
1141/2014 περί ευρωπαϊκών πολιτικών κομμάτων και 
ιδρυμάτων, μέτρα επιτάχυνσης του κυβερνητικού έρ¬ 
γου αρμοδιότητας Υπουργείου Εσωτερικών και άλλες 
διατάξεις" (Α'24). 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που κωδι- 
κοποιήθηκε με το άρθρο πρώτο του π.δ. 63/2005 (Α'98). 

3. Το π.δ. 104/1983 «Αρμοδιότητες της Γενικής Γραμ¬ 
ματείας Απόδημου Ελληνισμού» (Α'49). 

4. Το π.δ. 122/2003 «Οργανισμός της Γενικής Γραμ¬ 
ματείας Απόδημου Ελληνισμού (ΓΓΑΕ) του Υπουργείου 
Εξωτερικών» (Α' 107). 

5. Το π.δ. 63/2005, άρθρο 54, παραγρ. 4 «Κωδικοποίη¬ 
ση της νομοθεσίας για την Κυβέρνηση και τα κυβερνη¬ 
τικά όργανα» (Α'98). 

6. Το π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Θρησκευμά¬ 
των, του Υπουργείο Οικονομίας, Υποδομών, Ναυτιλίας 
και Τουρισμού σε Υπουργείο Οικονομίας, Ανάπτυξης 
και Τουρισμού και του Υπουργείου Παραγωγικής Ανα¬ 
συγκρότησης, Περιβάλλοντος και Ενέργειας σε Υπουρ¬ 
γείο Περιβάλλοντος και ενέργειας. Μεταφορά Γενικής 
Γραμματείας Βιομηχανίας στο Υπουργείο Οικονομίας, 
Ανάπτυξης και Τουρισμού» (ΑΊ 14). 

7. Το π.δ. 123/2016 «Ανασύσταση και μετονομα¬ 
σία του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης, ανασύσταση του Υπουρ¬ 


γείου Τουρισμού, σύσταση Υπουργείου Μεταναστευτι- 
κής Πολιτικής και Υπουργείου Ψηφιακής Πολιτικής,Τηλε¬ 
πικοινωνιών και Ενημέρωσης, μετονομασία Υπουργείων 
Εσωτερικών και Διοικητικής Ανασυγκρότησης, Οικονο¬ 
μίας, Ανάπτυξης και Τουρισμού και Υποδομών, Μεταφο¬ 
ρών και Δικτύων, σύσταση και μετονομασία Υπουργείων, 
μεταφορά της Γενικής Γραμματείας Κοινωνικών Ασφα¬ 
λίσεων» (Α'208). 

8. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

9. Τις αποφάσεις του Πρωθυπουργού και του Υπουρ¬ 
γού Εξωτερικών: 

• Αριθμ. Π23ΥΦΥΠ-52137 "Καθορισμός αρμοδιοτήτων 
Υφυπουργού Εξωτερικών Τέρενς - Σπένσερ - Νικολάου 
Κουίκ" και 

• Αριθμ. Π23ΥΦΥΠ-52134 "Τροποποίηση της υπ'αριθμ. 
Π23ΥΦΥΠ-39553/6.10.2015 απόφασηςτου Πρωθυπουρ¬ 
γού και του Υπουργού Εξωτερικών «Καθορισμός αρμο¬ 
διοτήτων Υφυπουργού Εξωτερικών Ιωάννη Αμανατίδη» 
(Β'2223), αποφασίζουμε: 

1. Καθιερώνεται ως Παγκόσμια Ημέρα Ελληνικής Γλώσ¬ 
σας η 9η Φεβρουάριου, Ημέρα μνήμης του Διονυσίου 
Σολωμού (8 Απριλίου 1798 - 9 Φεβρουάριου 1857). 

2. Η οργάνωση των εκδηλώσεων για την Παγκόσμια 
Η μέρα Ελληνικής γλώσσας, σε όλα τα εκπαιδευτικά Ιδρύ¬ 
ματα της χώρας, αποφασίζεται από τον Υπουργό Παι¬ 
δείας, Έρευνας και Θρησκευμάτων, ενώ το περιεχόμενο 
τους σχεδιάζεται κεντρικά από το Υπουργείο Παιδείας, 
Έρευνας και Θρησκευμάτων, ενθαρρύνοντας και ξεχωρι¬ 
στές πρωτοβουλίες από λειτουργούς και διδασκόμενους 
σε όλες τις βαθμίδες της εκπαίδευσης. 

3. Η οργάνωση των εκδηλώσεων για την Παγκόσμια 
Ημέρα Ελληνικής γλώσσας, όπως ιδίως παρουσιάσεις, 
ημερίδες, ομιλίες, σε Περιφέρειες και Δήμους και τοπι¬ 
κούς φορείς τους, σε συνεργασία με τις Ενώσεις τους, 
ΕΝ.Π.Ε. και Κ.Ε.Δ.Ε., καθορίζεται με απόφαση του Υπουρ¬ 
γού Εσωτερικών. Το περιεχόμενο μπορεί να καταρτιστεί 
και σε συνεννόηση με το Υπουργείο Παιδείας, Έρευνας 
και Θρησκευμάτων. 

4. Το Υπουργείο Εξωτερικών, μέσω της Γενικής Γραμ¬ 
ματείας Αποδήμου Ελληνισμού και σε συνεργασία με 
τις ελληνικές Διπλωματικές Αρχές, τις Ομογενειακές Ορ¬ 
γανώσεις, το Οικουμενικό Πατριαρχείο, τα πρεσβυγενή 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 384/24.04.2017 


Πατριαρχεία και Αρχιεπισκοπές που συνδράμουν στη 
λειτουργία σχολείων ή τμημάτων εκμάθησης ελληνικής 
γλώσσας, καταρτίζει σε συνεννόηση με το Υπουργείο 
Παιδείας, Έρευνας και Θρησκευμάτων, αντίστοιχα προ¬ 
γράμματα εκδηλώσεων που προτείνει, πέρα των δικών 
τους πρωτοβουλιών, σε όλες τις Ελληνικές Κοινότητες 
της Διασποράς ή αλλοδαπά πανεπιστημιακά ιδρύμα¬ 
τα με έδρες ελληνικών σπουδών ή σχολές και άλλους 
φορείς εκμάθησης ελληνικής γλώσσας, πόσο μάλλον 
επιδοτούμενους από την ΓΓΑΕ. 

5. Το Υπουργείο Εξωτερικών θα μεριμνήσει στο πλαί¬ 
σιο διεθνών οργανισμών όπως του Ο.Η.Ε. ή και της ΟΥ- 
ΝΕΣΚΟ, για την καθιέρωση της 9ης Φεβρουάριου ως 
Παγκόσμιας Ημέρας Ελληνικής Γλώσσας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2017 

Οι Υπουργοί 

Παιδείας, Έρευνας 
Εσωτερικών και Θρησκευμάτων 

ΠΑΝΑΓΙΩΤΗΣ ΣΚΟΥΡΛΕΤΗΣ ΚΩΝΣΤΑΝΤΙΝΟΣ ΓΑΒΡΟΓΛΟΥ 

Εξωτερικών Υφυπουργός Εξωτερικών 

ΝΙΚΟΛΑΟΣ ΚΟΤΖΙΑΣ ΙΩΑΝΝΗΣ ΑΜΑΝΑΤΙΔΗΣ 

Υφυπουργός Εξωτερικών 

ΤΕΡΕΝΣ-ΣΠΕΝΣΕΡ-ΝΙΚΟΛΑΟΣ ΚΟΥΙΚ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 

